Neft və Qaz İnstitutu (Azərbaycan)

Neft və Qaz İnstitutu — Azərbaycan Respublikası Təhsil Nazirliyinin tabeliyində olan elmi müəssisə. 

 Tarixi 
1951-ci ildə SSRİ Nazirlər Sovetinin qərarı ilə Azərbaycan Elmlər Akademiyasının Neft Ekspedisiyası təsis edildi.

1960-cı ildə Neft Ekspedisiyasının bazasında Neft və Qaz Yataqlarının İşlənməsi İnstitutu yaradıldı.

1965-ci ildə Neft və Qaz Yataqlarının İşlənməsi İnstitutu Azərbaycan Elmlər Akademiyasının Dərin Neft və Qaz Yataqları Problemləri İnstitutu adlandırıldı.

2003-cü ildə Dərin Neft və Qaz Yataqları Problemləri İnstitutunun fəaliyyəti dayandırıldı və Geologiya İnstitutu ilə birləşdirildi.

2015-ci il 17 noyabr tarixində Azərbaycan Respublikası Nazirlər Kabinetinin qərarı ilə Dərin Neft və Qaz Yataqları Problemləri İnstitutunun bazasında Neft və Qaz İnstitutu yaradıldı.

 Əsas fəaliyyət istiqamətlər 
Böyük dərinliklərin karbohidrogen sistemlərinin tədqiqi;
Qeyri-ənənəvi karbohidrogenlərin (şist karbohidrogenlərin, qaz hidratların, yanar şistlərin) nəzəri və eksperimental tədqiqi;
Neft və qaz yataqlarının işlənməsi sahəsində fundamental tədqiqatların aparılması;
“Intellektual yataq” konsepsiyasının nəzəri əsasları;
Neft-qaz sahəsinin iqtisadiyyatı və proqnozlaşdırılması;
Sənayenin inkişafı ilə bağlı geoekoloji problemlər və onların iqlim dəyişməsinə təsiri.

 Əsas elmi nailiyyətlər 
AMEA Dərin Neft və Qaz Yataqları Problemləri İnstitutu neft və qaz yataqlarının işlənməsinin nəzəriyyəsi və təcrübəsinə mühüm töhfə vermişdir.
İnstitutda bir sıra yeni elmi istiqamətlərin əsasları qoyulmuş və inkişaf etdirilmişdir:
Mürəkkəb karbohidrogen tərkibə malik (qazkondensat, kondensatneft) yataqların işlənməsinin elmi əsasları;
Neft geologiyasında riyazi modelləşdirmə üsulları;
Karbohidrogen yataqlarının geoloji modelləşdirilməsi və təbii neft və qaz rezervuarlarının xüsusiyyətlərinin proqnozlaşdırılması;
Neft-qaz ehtiyatlarının mənimsənilmə prosesinin optimallaşdırılması məqsədi ilə iqtisadi-riyazi modellərin işlənməsi;
Litosferin inkişafının qeyri-klassik nəzəri geomexaniki modelinin yaradılması;
Çoxkomponentli qeyri-klassik üçölçülü seysmik kəşfiyyatın nəzəri əsasları və s.

 Rəhbərlik 

 Baş direktor  
Akademik Fəxrəddin Qədirov Əbülfət oğlu

 Baş direktorun elmi məsləhətçisi 
Professor Vaqif Kərimov Yunus oğlu

 İcraçı direktor  
Professor Vaqif Qurbanov Şıxı oğlu

 Baş mühəndis 
Ehtibar Əliyev İbrahim oğlu

 Elmi katib 
Şəlalə Hüseynova Məhərrəm qızı

 Struktur bölmələr 

 Elmi bölmələr  
Neft-qaz geofizikası şöbəsi*
Struktur bölmənin rəhbəri -	g.-m.e.d. Yusubov Namaz Puti oğlu

Neftli-qazlı komplekslərin litologiyası şöbəsi
Struktur bölmənin rəhbəri - g.-m.e.d., prof. Qurbanov Vaqif Şıxı oğlu

Neftli-qazlı hövzələrin analizi şöbəsi
Struktur bölmənin rəhbəri -	f.- r.e.d. Həsənov Ədalət Bədəl oğlu

Lay sistemlərinin hidroqazdinamikası şöbəsi
Struktur bölmənin rəhbəri - AMEA-nın müxbir üzvü, texnika elmləri doktoru, professor Calalov Qərib İsaq oğlu

Müasir qazmanın nəzəri və tətbiqi problemləri şöbəsi
Struktur bölmənin rəhbəri - AMEA-nın müxbir üzvü, t.e.d., professor Əfəndiyev Qalib Məmməd oğlu

Karbohidrogen yataqlarının işlənilməsinin texniki-texnoloji və iqtisadi problemləri şöbəsi
Struktur bölmənin rəhbəri - t.e.f.d. Kazımov Bünyad Zinhar oğlu

Neft-qaz sahəsinin geoekoloji problemləri şöbəsi
Struktur bölmənin rəhbəri - Kərimov Fəxrəddin Nəcməddin oğlu

Laydaxili dinamiki proseslərin ədədi modelləşdirilməsi şöbəsi
Struktur bölmənin rəhbəri - t.e.d. Rəsulov Mahir Əbdüləli oğlu

 Elmi təşkilati bölmələr  

Təhsil şöbəsi
Struktur bölmənin rəhbəri -	Hüseynov Arif Rəfail oğlu

İctimaiyyətlə əlaqələr şöbəsi
Struktur bölmənin rəhbəri -	Abbasova Könül Oqtay qızı

Beynəlxalq əlaqələr şöbəsi
Struktur bölmənin rəhbəri -	Hüseynova Aytən Bəxtiyar qızı

 İxtisaslar 
Geologiya
Geologiya mühəndisliyi
Neft-Qaz mühəndisliyi
Geofizika mühəndisliyi

 Xarici keçidlər 
 https://www.ogi.az
 https://www.facebook.com/elmtehsilnazirliyineftveqazinstitutu
 https://www.instagram.com/neft_ve_qaz_institutu/